**Virumaa Rannakalurite Ühing**

**Juhatuse koosoleku PROTOKOLL**

**Toimumiskoht:** Sadama 2, Võsu, Vihula vald, Lääne-Virumaa

**Kuupäev:** 28.06.2016 .a.

Koosolek algas kell 11.00

Koosolek lõppes kell 13.15

**Osalejad:** Hanno Nõmme, Mari Sepp, Raim Sarv, Valdek Kilk, Olavi Kasemaa, Iraida Tšubenko

**Puudus:** Janika Saar, Jüri kiik, Peeter Pokkinen

Koosolekul osales VRKÜ tegevjuht Lembo Pikkamäe ja VRKÜ juhatuse assistent

Reili Soppe, külalisena VRKÜ liige Enno Nurk.

**Koosoleku juhataja:** Mari Sepp

**Protokollija**: Reili Soppe

**Päevakord:**

1. Hindamiskomisjoni töökorra saatmine üldkoosolekule kinnitamiseks
2. Hindamiskomisjoni põhikoosseisu ja asendusliikmete nimekirja saatmine üldkoosolekule kinnitamiseks
3. Rakenduskava saatmine üldkoosolekule kinnitamiseks
4. Liikmete väljaarvamine ja uute liikmete vastuvõtmine
5. Jooksvad küsimused

Juhatus kinnitas ühehäälselt koosoleku päevakorra.

**Päevakorra punktide arutelu:**

1. **Hindamiskomisjoni töökorra saatmine üldkoosolekule kinnitamiseks**

Hindamiskomisjoni töökorra kavand on eelnevalt saadetud juhatuse liikmetele ning on olnud tutvumiseks kättesaadav ka ühingu kodulehel. Arutelu käigus selgus, et töökorda peab lisama hindamiskomisjoni liikme tagasiastumise punkti ning täpsustada töötasu summa.

**Ettepanek:** juhul, kui liige ei saa osa võtta kahest koosolekust järjest annab juhatusele õiguse arutada selle hindamiskomisjon liikme tagasiastumist.

Hindamiskomisjoni liikmete tasustamise suhtes tehti ettepanek, et hindamiskomisjoni liikmed saavad tasu projektitaotluste hindamisel osalemise eest 80 eurot (neto) vooru eest ja isikliku sõiduauto või ühistranspordi kasutamise korral sõidukompensatsiooni ning hindamiskomisjoni esimees saab tasu komisjoni töö juhtimise eest 120 eurot (neto) vooru eest ja isikliku sõiduauto või ühistranspordi kasutamise korral sõidukompensatsiooni.

**Otsustati:** saata hindamiskomisjoni töökord üldkoosolekule kinnitamiseks.

1. **Hindamiskomisjoni põhikoosseisu ja asendusliikmete nimekirja saatmine üldkoosolekule kinnitamiseks**

Hindamiskomisjoni suuruseks on seitse liiget. Lisaks seitsmele põhiliikmele on kolm asendusliiget juhuks kui mõni komisjoni põhiliige on end taandanud või ei saa muudel põhjustel hindamisel osaleda.

**Ettepanek**: Saata üldkoosolekule kinnitamiseks kümneliikmeline hindamiskomisjoni nimekiri ning läbi hääletuse teha valikud asendusliikmete osas

**Otsustati:** teha üldkoosolekule ettepanek valida komisjoni liikmed täisnimekirja alusel ning läbi hääletuse teha valikud asendusliikmete osas .

**3. Rakenduskava saatmine üldkoosolekule kinnitamiseks**

Kuulati tegevjuht L. Pikkamäed, kes tutvustas rakenduskava koostamise põhimõtteid. Summade jaotus tuleneb EMKF määrusest, VRKÜ strateegia rahastamiskavast ning tegevussuundadele määratud protsentidest.

**Otsustati**: saata VRKÜ rakenduskava 2015-2019 üldkoosolekule kinnitamiseks.

**4. Liikmete väljaarvamine ja uute liikmete vastuvõtmine**

4.1 Liikmeks vastuvõtmise avalduse on saatnud Kirderand OÜ.

**Otsustati:** Saata vastus, kus põhikirjast tulenevalt on tal vajalik saada kolme VRKÜ liikme soovituskiri, lisaks paluda saata ettevõtte lühitutvustus, kus kirjas, kui palju töötajaid, kui suur toodang ning lühidalt plaanid edaspidiseks.

4.2 Guarana OÜ on kõik kalapüügiõigused ära müünud ning kalandusalase tegevuse lõpetanud.

**Otsustati**: Paluda saata Guarana OÜ esindajal soovikohane väljaastumise avaldus

4.3 Igor Alješhini kalapüügiluba on katkestatud, kuid FIE-na tegutseb edasi.

**Otsustati:** Tõsta Igor Alješhin II huvirühmast (kalandussektori fie) IV huvirühma (kalandusega mittetegelevad ettevõtjad).

**5. Jooksvad küsimused**

**5.1 Lossimiskohad** – on selgunud, probleem, kus reaalsed lossimiskohad ei kajastu MeM-i nimekirjas olevate lossimiskohtadena. Lähemal uurimisel selgus, et kalurid märgivad üldise kohanime, kus lossimine toimub. Palume üldkoosolekul kaluritel täpselt üle vaadata oma lossimiskohad ning edaspidi märkida lossimiskohana reaalne koht (katastritunnuse järgi), kus lossimine toimub.

**5.2 Narva-Jõesuu tõstuk –** kuulati Narva-Jõesuu linna esindajat Iraida Tšubenkot, kes andis lühiülevaate linnale kuuluva tõstukiga seonduvatest probleemidest. Seni on toimitud viisil, et kui kaluritel on tõstukit vaja läinud tellivad kalurid tõstuki ja linnavalitsuse kommunaal-majandusteenistus korraldab seda: kommunaal-majandusteenistuse autojuht sõidab tõstukiga teatud kellaajal sadamasse ja aitab. Kuna kalurite hooajaline töö on heitlik, mis sõltub suuresti ilmadest ning kalakogustest, ei ole enamasti võimalik rohkem, kui üks päev enne ette teatada tõstuki kasutamise vajadusest, mis omakorda jälle takistab linnavalitsuse töö korraldamist. Probleemi lahendusena selgus, et kaluritel on olemas tõstukijuht, kellel on vastav tunnistus olemas. Peale seda, kui linnavalitsus tegi ettepaneku sõlmida tõstukijuhiga leping sh varalise vastutuse leping loobus tõstukijuht vastavast ettepanekust. (Samuti ei olnud kalurid nõus maksma linnale tõstukiga kaasnevaid kulusid (kütus, hooldus, juhi palk)). Seejärel saatis linnapea VRKÜ tegevjuhile kirja, kus selgitas tekkinud olukorda ning küsis nõu, kuidas toimida edasi, kuna linn on huvitatud, et kalurid saaksid tõstukit aktiivselt kasutada. Peale VRKÜ tegevjuhi vastust pöördus linnapea uuesti Pria esindaja poole, kes selgitas veelkord võimalusi, mille alusel saab tõstukit kasutada. Antud kirja vastused aga ei rahuldanud Narva-Jõesuu linna volikogu liiget, kes võttis ühendust VRKÜ liikme E.Nurgaga ning küsis omakorda nõu, kuidas edasi toimida. VRKÜ liige E.Nurk helistas abi saamiseks Harjumaa kalanduskogu juhatuse esimehele, kes oli nõus õpetusi jagama. Narva-Jõesuus olles ning linnapeaga kohtudes selgitas ta linnapeale, et oleks pidanud rendilepingu asemel kasutama sõna kasutuslepingut ning lisas, et poleks üldse pidanud teemat üles tõstatama vaid vaikselt edasi toimetama. Edaspidised kirjavahetused N-Jõesuu tõstuki ümber toimusid juba Pria, Memi, N-Jõesuu linna, Harjumaa ja Läänemaa kalanduse algatusrühmade vahel ning VRKÜ-d ei oldud antud vestlusesse lisatud.

20.05 helistas E.Nurk VRKÜ juhatuse assistendile ning andis omapoolse ülevaate teemast ning selgitas, et antud probleemile oleks kiireks lahenduseks see, kui VRKÜ organiseeriks N-Jõesuus tõstukijuhi kursused ning kompenseeriks kaluritele kursuste maksumuse. Samuti lisas ta, et on suhelnud kolme VRKÜ juhatuse liikmega, kes on antud ettepanekuga nõus. Lisaks on ta leidnud juba koolitaja, kes on nõus esimesel võimalusel kohale tulema ning on leidnud neli N-Jõesuu kalurit, kes on koolitusest huvitatud ning, kes on nõus peale tunnistuse saamist sõlmima N-Jõesuu linnaga tõstuki kasutamiseks varalise vastutuse lepingu ning väitis, et peale seda koolitust ei esineks enam tõstuki kasutamisel probleeme.

Juhatuse assistent palus E.Nurgal saata vastav ettepanek kirjalikult VRKÜ –le, mida E.Nurk ka tegi.

E.Nurk otsustas mitte ära oodata juhatuse otsust ja tellis 20.mail 24. maiks N-Jõesuusse koolitaja ning lubas N-Jõesuu kaluritele, et VRKÜ tasub koolituse kulud.

23.mail 2016.a. saatis VRKÜ juhatuse esimees vastavasisulise ettepaneku juhatuse liikmetele ning palus neilt vastuseid, kas korraldame selles küsimuses koosoleku kirja teel või arutame teemat juhatuse koosolekul. Kuna osad juhatuse liikmed soovisid otsuse langetamiseks kuulata ära mõlemad osapooled siis sellest tulenevalt ei saanud juhatus E.Nurga ettepanekut kirja teel arutada ning ettepaneku arutelu tõsteti järgmise juhatuse koosoleku päevakorda.

Kuna koolitaja oli tellitud-, otsustasid kalurid, et tasuvad koolituse eest ise. Koolitaja tuli kohale 25. mail ning soovijad said endale oma raha eest soetada tõstukijuhi tunnistuse.

I. Tšubenko lisas, et peale koolitust pole ikkagi probleem lahendust leidnud, kuna mitte ükski kalur, kes koolitusest osa võttis, pole tulnud linnavalitsusse sooviga sõlmida varalise vastutuse leping tõstuki kasutamiseks.

L. Pikkamäe võttis teema kokku järgnevalt: 2010 a esitas N-Jõesuu linn taotluse ning sai 2011 aastal rahastamisotsuse. Taotluses on kirjas ka kasutamiskord. Tõstuk on linnavalitsuse oma ning peab sinna ka jääma. Linnavalitsus peab koostama kasutamistingimused. Lisaks peab tõstukiga töötama inimene, kellel on tõstukijuhi tunnistus ning kes on sõlminud linnavalitsusega lepingu ja ka varalise vastutuse lepingu. Nüüd, kus koolitus on toimunud võiks linnavalitsus välja töötada tõstuki kasutamise korra ning tõstuk võiks seista angaaris ning tõstukiga kaasnevad kulud katavad kinni kalurid ning linn sellega kasumit ei teeni.

Otsustati, vältimaks edaspidi selliseid olukordi, kus ühingu liige hakkab tegutsema omavoliliselt ning võib hiljem jääda ise kehva olukorda, tuleb iga ettepanek paluda saata kirjalikult ühingule, et saaks teemat juhatuse koosolekul koos arutada ning sellega vältida võimalust anda telefoni teel lubadusi, mida ei saa hiljem täita.

Samuti otsustati rahuldamata jätta E.Nurga ettepanek kompenseerida tagantjärgi N-Jõesuu kalurite tõstukijuhi koolitus kaluritele.

**5.3 Koostöö –** Eelnõude infosüsteemi on jõudnud meetme „Algatusrühma koostöötegevused“ määruse eelnõu. Ettepanekuid oodatakse 06.07.2016. a.

Harjumaa kalanduskogu juhatuse esimehelt on tulnud ettepanek organiseerida koostööprojekt, kuhu kuuluksid kolm Soome lõunaranniku kalanduse algatusrühma ning kolm Eesti põhjaranniku kalanduse algatusrühma.

**5.4 Riigihanke koolitus** - 30.06 toimub Kasepääl riigihanke koolitus, kes soovib infopäevast osa võtta, andku soovist teada

**5.5 määruse muudatus –** Mem-ilplaanis on muutamäärust nr 19 „Kalanduspiirkonna kohaliku arengu strateegia rakendamine“, mille kohta oodatakse ettepanekud hiljemalt 08. juuliks 2016. a.

**5.6 MES-i laen** – VRKÜ taotles laenu tagasimakse pikendust 31. detsembrini, taotlus rahuldati.

**5.7 Kohalik Toit -** üldkoosolekule tuleb esinema Kohalik Toit MTÜ esindaja, kes oma tegevustest räägib.

**5.8 Gotlnad** - koostööprojekti raames toimus 5-10 juunil koostöö-õppereis koos LEADER koja liikmetega Gotlandi. Eesmärgiks oli leida koostööpartnereid ning tutvuda rahastuse saanud projektidega. VRKÜ –st osales Lembo Pikkamäe, kes andis lühiülevaate seal toimuvast.

Mari Sepp Reili Soppe

Koosoleku juhataja Protokollija